**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XVII**  **Број 10** | **Прокупље**  **28. Фебруар**  **2025.године** | **Лист излази према потреби**  Годишња претплата: 1.000 дин.  Цена овог броја износи: 40 дин.  Рок за рекламацију: 10 дана |

1

На основу члана 58. Закона о запосленима у аутономним покрајинама и јединицама локалне самоуправе („Службени Гласник РС“ бр.21/2016,113/201, 95/2018, 113/2017- др- закон, 95/2018- др.закон, 86/2019- др.закон, 157/2020- др.закон и 123/2021- др.закон ), члана 22. Одлуке о организацији Градске управе града Прокупља („Службени лист града Прокупља“ бр. 2/2018), Кадровског плана Градске управе града Прокупља за 2024. годину („Службени лист града Прокупља“ бр. 67/2023 ), на предлог Начелника Градске управе града Прокупља, Градско веће града Прокупља, на седници одржаној дана 28.02.2025. године, усваја

**ПРАВИЛНИК О ИЗМЕНАМА ПРАВИЛНИКА О ОРГАНИЗАЦИЈИ И СИСТЕМАТИЗАЦИЈИ РАДНИХ МЕСТА У ГРАДСКОЈ УПРАВИ ГРАДА ПРОКУПЉА, ГРАДСКОМ ПРАВОБРАНИЛАШТВУ ГРАДА ПРОКУПЉА, И СЛУЖБИ ИНТЕРНЕ РЕВИЗИЈЕ ГРАДА ПРОКУПЉА**

**Члан 1.**

У Правилнику о организацији и систематизацији радних места у Градској управи града Прокупља, Градском правобранилаштву града Прокупља и Служби интерне ревизије града Прокупља бр. 06-98/2024-02 од 18.10.2024. године ( објављеним у Службеном листу града Прокупља бр.57/2024), МЕЊА СЕ члан 63. и то:

* Под редним бројем 109. и то тако да се мењају услови и гласе: „ стечено високо образовање из научне области грађевинско инжењерство или из научне области економских наука на основним академским студијама у обиму од најмање 180 ЕСПБ бодова, основним струковним студијама, односно на студијама у трајању до три године, положен државни стручни испит, најмање три године радног искуства у струци, познавање рада на рачунару, као и потребне компетенције за обављање послова радног места.“
* Под редним бројем 21. и то тако да се мења звање и гласи: „самостални саветник“, као и услови и гласе: „ стечено високо образовање из научне области економских наука на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање пет година радног искуства у струци, познавање рада на рачунару, као и потребне компетенције за обављање послова радног места.“
* Под редним бројем 68. и то тако да се у опису посла бришу речи: „организовања седница Скупштине града и њихових радних тела- сталних и повремених и припрема нацрте аката или предлога аката уз надлежности сталних и повремених радних тела Скупштине града; обрађује изводе из записника и стара се о обезбеђивању записника са седница Скупштине града и њених радних тела“

**Члан 2.**

Саставни део измена и допуна Правилника чини Образац компетенција чије се измене, односно допуне врше.

**Члан 3.**

Овај Правилник ступа на снагу осмог дана од дана објављивања у „Службеном листу града Прокупља“.

ГРАДСКО ВЕЋЕ ГРАДА ПРОКУПЉА

Број: 06-19 од 28.02.2025. године

ПРЕДСЕДНИК

ГРАДСКОГ ВЕЋА ГРАДА ПРОКУПЉА

Мирослав Антовић с.р.

2

На основу члана 49 став 2 Закона о запосленима у аутономним покрајинама и јединицама локалне самоуправе („Сл.гласник РС“, бр.21/2016,113/2017, 95/2018 , 114/2021 ,92/2023,113/17-др закон,95/2018-др.закон, 86/2019-др.закон,157/20-др.закон и 123/21-др.закон), члана 46 став 1 тачка 7 Закона о локалној самоуправи („Сл.гласник РС“, број 129/2007, 83/2014-др.закон, 101/2016-др.закон, 47/2018, 111/2021-др.закон), члан 51 став 1 тачка 2 Закона о запосленима у аутономним покрајинама и јединицама локалне самоуправе („Сл.гласник РС“, бр.21/2016,113/2017, 95/2018 , 114/2021 ,92/2023,113/17-др закон,95/2018-др.закон, 86/2019-др.закон,157/20-др.закон и 123/21-др.закон) и члана 63 став 1 тачка 14 Статута града Прокупља („Сл.лист општине Прокупља бр.15/2018), Градско веће града Прокупља , на седници одржаној дана 28.02. 2025.године, доноси

**РЕШЕЊЕ**

**о престанку рада начелника Градске управе града Прокупља**

**I**

**УТВРЂУЈЕ СЕ** да Невени Јовић, дипломираном правнику из Прокупља, која је постављена Решењем Градског већа града Прокупља бр. 06-85/2020-02 27.10.2020.године наместоначелника Градске управе града Прокупља, престаје рад на положају начелника Градске управе града Прокупља, закључно са датумом 28.02.2025.године

**II**

Ово решење ступа на снагу даном доношења и објавиће се у „Службеном листу града Прокупља“.

**О б р а з л о ж е њ е**

Дана 28.02.2025.године је Невена Јовић, начелница Градске управе града Прокупља, поднела је оставку на место начелника Градске управе града Прокупља .

Именована је на место начелника постављена Решењем Градског већа града Прокупља бр. 06-85/2020-02 27.10.2020.године .

Чланом49 став 2 Закона о запосленима у аутономним покрајинама и јединицама локалне самоуправе („Сл.гласник РС“, бр.21/2016,113/2017, 95/2018 , 114/2021 ,92/2023,113/17-др закон,95/2018-др.закон, 86/2019-др.закон,157/20-др.закон и 123/21-др.закон) прописано је да Градско веће поставља и разрешава начелника, тј.заменика начелника Градске управе.

Члан 51 став 1 тачка 2 Закона о запосленима у аутономним покрајинама и јединицама локалне самоуправе („Сл.гласник РС“, бр.21/2016,113/2017, 95/2018 , 114/2021 ,92/2023,113/17-др закон,95/2018-др.закон, 86/2019-др.закон,157/20-др.закон и 123/21-др.закон) је прописано да службенику престаје рад на положају подношењем писмене оставке.

Чланом 63 став 1 тачка 14 Статута града Прокупља („Сл.лист општине Прокупља бр.15/2018) прописано је да Градско веће поставља и разрешава начелника и заменика начелника Градске управе града Прокупља.

На основу свега овога напред наведеног , Градско веће града Прокупља доноси решење о престанку рада на положају начелника Градске управе града Прокупља Невени Јовић, дипломираном правнику из Прокупља, како је дато у диспозитиву.

**ПОУКА О ПРАВНОМ ЛЕКУ:**

Против овог решења жалба није допуштена , али се може покренути управни спор тужбом пред Управним судом у року од 30 дана од дана достављања решења.

Решење доставити: именованој, Одељењу за буџет и финансије Градске управе града Прокупља, благајни , Служби за управљање људским ресурсима и архиви.

Број: 06- 19 /2025-02

У Прокупљу, 28.02.2025.године

ГРАДСКО ВЕЋЕ ГРАДА ПРОКУПЉА

**ПРЕДСЕДНИК ГРАДСКОГ ВЕЋА**

**ГРАДА ПРОКУПЉА**

**Мирослав Антовић с.р.**

***С а д р ж а ј***

***1.Правилник о изменама Правилника о организацији и систематизацији радних места у Градској управи града Прокупља, градском правобранилаштву града Прокупља и служби итерне ревизије града Прокупља...............................................................................................................................1***

***2.Решење о престанку рада начелника Градске управе града Прокупља.................................3***



Издавач**:** *Скупштина града Прокупља*

**Лист уредио***Ивана Обрадовић*

**Главни и одговорни уредник:** *Секретар Скупштине града ПрокупљаТања Ђорђевић*